Kristján Þórður Snæbjarnarson er hér fyrir miðju með öðrum í samninganefnd iðnaðarmanna fyrir fund með SA í síðustu viku.vísir / vilhelm Iðnaðarmenn vonast til að auka kaupmátt og stytta vinnuviku sína í kjaraviðræðum við Samtök atvinnulífsins . Samningar iðnaðarmanna losnuðu á áramótum en fundað var í morgun þar sem lögð var fram áætlun um fundahöld næstu daga . Fundað verður aftur klukkan 14 á morgun . Kristján Þórður Snæbjarnarson er talsmaður iðnaðarmannafélaganna sem eru sex talsins og með um 16 þúsund félagsmenn . Um er að ræða Rafiðnaðarsamband Íslands , Matvæla - og veitingafélag Íslands , Grafía stéttarfélag í prent - og miðlunargreinum , Samiðn – samband iðnfélaga , Félag vélstjóra og málmtæknimanna og Félagi hársnyrtisveina . Kristján segist búast við því að Samtök atvinnulífsins muni gera þá kröfu að Lífskjarasamningurinn verði hafður til hliðsjónar og að tímalengd samninganna verði sú sama . Hann segir iðnaðarmenn ekki búna að ákveða aðgerðir ef kröfum þeirra verður ekki mætt . „ En hvað gerist , veit maður ekki , “ segir Kristján .